****

 **BASHKIA VAU DEJES**

 **KRYETARI**

Nr.\_\_\_\_\_ Prot Vau Dejes, më \_\_\_\_.\_\_\_\_.2024

**BASHKIA VAU DEJES SHPALL:**

**Thirrjen Publike për zgjedhjen e përfaqësueve nga shoqëritë civile (organizata rinore, organizatat e grave, media vendore, shoqata të pakicave kombetare etj), për të qenë anëtar i Këshillit Vendor të Sigurisë Publike.**

Bashkia Vau Dejës, ka marrë iniciativën për krijimin e Këshillin Vendor të Sigurisë Publike, mbështetur në Ligjin nr. 139/2015 “Për vetëqeverisjen vendore”, i ndryshuar, në Ligjin nr.108/2014 “Për Policinë e shtetit”, i ndryshuar, në VKM nr.83, datë 28.01.2015 “Për krijimin dhe funksionimin e Agjencisë për zbatimin e reformës territoriale”, i ndryshuar, në rekomandimet e Agjencisë për Mbështetjen e Vetëqeverisjes Vendore dhe në praktikat e ngjashme të bashkive të tjera.

Ky organ në bashkëpunim me policinë dhe institucione të tjera do të jetë konsultues për çështje të sigurisë mbështetur tek rregullorja e cila do hartohet dhe miratohet në Këshillin Bashkiak, do të jetë i përbërë nga disa anëtar, ku ndërmjet tyre duhet të jenë dhe përfaqësues të shoqërisë Civile.

***Sa më sipër, njoftojmë të gjithë të interesuarit që deri me datë 19.01.2024, të shprehin interesin e tyre për të qenë anëtar i këtij Këshilli.***

Kandidatët duhet të dorëzojnë dokumentet në vijim më postë, me email (info@vaudejes.gov.al), apo dhe dorazi pranë Sekretarisë Bashkisë Vau Dejës.

1. Kopje ID
2. Letër për shprehjen e interesit
3. Dokument që provon që përfaqëson një shoqëri civile

**Detyrat dhe përgjegjësitë e anëtarëve të Këshillit Vendor të Sigurisë Publike**

1. Rritja e ndërgjegjësimit të banorëve lidhur me natyrën e krimeve, parregullsitë dhe sjelljet e dhunshme në komunitetin vendor;

2. Përgatitja e planit dhe zhvillimit të projekteve vjetore të punës në mënyrë që të rritet dhe për të përmirësuar sigurinë në komunitet, i cili i paraqitet Këshillit të Bashkisë për miratim;

3. Identifikimi i problematikave të cilat rrezikojnë sigurinë e komunitetit dhe rekomandimi për hartimin e një Plan Veprimi;

4. Bashkëpunimi me Policine e Shtetit dhe institucioneve të tjera për të parandaluar veprimet të cilat rrezikojnë sigurinë e komunitetit;

5. Të kërkojë nga OJF apo Organizata Qeveritare financim të projekteve lidhur me sigurinë e komunitetit;

6. Të ftojë në mbledhjet e tij aktorë apo përfaqësues të grupeve të ndryshme të interesit;

7. Të kërkojë nga Policia e Shtetit të përgjigjet për rastet e rëndësishme që lidhen me sigurinë në bashkësi, pa ndërhyrë në hetimet e saj;

**Mbledhjet e Këshillit Vendor të Sigurisë Publike**

**1.** Mbledhjet e KVSP-së përcaktohen dhe kryesohen nga Kryetari i Bashkisë. Kryesuesi i KVSP-së thërret mbledhjet dhe përkujdeset për caktimin e rendit të ditës në konsultim me anëtarët e KVSP-së.

**2.** Mbledhjet e Këshillit mund të thirren edhe me kërkesën e shumicës së anëtarëve të Këshillit si mbledhje të jashtëzakonshme.

**3.** KVSP-ja duhet të mblidhet të pakten 2 herë në vit.

Afati i fundit për dorëzimin e aplikimit është data 19.01.2024, ora 14:00. Për informacion të mëtejshëm, ju lutem mos hezitoni të kontaktoni në adresën info@vaudejes.gov.al

**KRYETARI**

**Kristian Shkreli**

**Konceptoi:**

Specialiste/ Sektori i Asistencës Ligjore

Stefani Jaku

**Miratoi:**

Pergjegjese/ Sektori i Asistencës Ligjore

Kristine Shtatri